laion/Wikipedia-Exotic huggingface dataset:
ভালুকা রোড রেলওয়ে স্টেশন

ভালুকা রোড রেলওয়ে স্টেশন ভারতের উত্তর-পূর্ব সীমান্ত রেলওয়ে অঞ্চলের কটিহার রেলওয়ে বিভাগের হাওড়া-নতুন জলপাইগুড়ি লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের মালদা জেলার লাতাসি, ভালুকায় অবস্থিত। ভালুকা রোড রেলওয়ে স্টেশনে মোট ২৪টি যাত্রীবাহী এবং এক্সপ্রেস ট্রেন থামে। M, Yash। "Bhaluka Road Railway Station Map/Atlas NFR/Northeast Frontier Zone – Railway Enquiry"। indiarailinfo.com। সংগ্রহের তারিখ ২০১৯-১০-০৩।  "Bhaluka Road F Railway Station (BKRD) : Station Code, Time Table, Map, Enquiry"। www.ndtv.com। সংগ্রহের তারিখ ২০১৯-১০-০৩।
.এসজি

.এসজি হচ্ছে সিঙ্গাপুরের ইন্টারনেটের শীর্ষ স্তরের ডোমেইন দেশীয় কোড (ccTLD) এটি সিঙ্গাপুর তথ্য কেন্দ্র দ্বারা পরিচালিত হয়। নিবন্ধন গুলো স্বীকৃত নিবন্ধক দ্বারা সম্পন্ন করা হয়। ২০১১ সালে, সিঙ্গাপুরের জন্য স্থানীয় নতুন ভাষায় ডোমেইন নামের উদ্দেশ্যে দুটি নতুন আন্তর্জাতিক মানের দেশীয় কোড শীর্ষ স্তরের ডোমেইন নিবন্ধভুক্ত করা হয়েছে। এ ডোমেইন গুলো হচ্ছে .新加坡 (এনকোড .xn—yfro4i67o) এবং .சிங்கப்பூர் (এনকোড .xn—clchc0ea0b2g2a9gcd). .com.sg – বাণিজ্যিক প্রতিষ্ঠান .net.sg – নেটওয়ার্ক সরবরাহকারী এবং তথ্য-কম অপারেটর .org.sg – সমাজের রেজিস্ট্রি এর সংস্থা .gov.sg – সরকারি প্রতিষ্ঠান .edu.sg – শিক্ষা প্রতিষ্ঠান .per.sg – ব্যক্তিগত ডোমেইন নাম .sg – একটি বৈধ সিঙ্গাপুর ঠিকানা সহ সবার জন্য উন্মুক্ত .新加坡 – চীনা ওয়েবসাইটগুলোর জন্য .சிங்கப்பூர் – তামিল ওয়েবসাইটগুলোর জন্য জুলাই ২০২০ পর্যন্ত ১৮৪,২৮২ টি .এসজি ডোমেইন নিবন্ধন করা হয়েছে। "Registration Statistics"। SGNIC PTE Ltd। ৭ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০২০।  IDN ccTLD Fast Track String Evaluation Completion IANA .sg whois information Singapore Network Information Centre Singapore Network Information Centre Registrar
গোলাম গাউস হাজারভি

গোলাম গাউস হাজারভি (১৮৯৬ - ৪ ফেব্রুয়ারি ১৯৮১) একজন পাকিস্তানি ইসলামি পণ্ডিত ও রাজনীতিবিদ যিনি ১৯৭২ থেকে ১৯৭৭ সাল পর্যন্ত পাকিস্তানের জাতীয় সংসদের সদস্য ছিলেন। তিনি ১৮৯৬ সালে মনসেহরার হাযারায় জন্ম গ্রহণ করেন। তার পিতার নাম হাকিম সৈয়দ গুল। ১৯১৪ সালে তিনি মাধ্যমিক পরীক্ষায় উত্তীর্ণ হয়ে পিতার নিকট প্রাথমিক ধর্মীয় শিক্ষা লাভ করেন। অতপর উচ্চশিক্ষা লাভের জন্য ১৯১৫ সালে দারুল উলুম দেওবন্দে যান। সেখানে মাহমুদুল হাসান দেওবন্দির অধিনে পড়ালেখা করেন। অতপর ১৩৩৭ হিজরিতে আনোয়ার শাহ কাশ্মিরির নিকট দাওরায়ে হাদিস (সমমান এমএ) অধ্যয়ন করে হাদিসের সনদ অর্জন করেন।[তথ্যসূত্র প্রয়োজন] "12TH NATIONAL ASSEMBLY FROM 1972 TO 1977" (পিডিএফ)। www.na.gov.pk (ইংরেজি ভাষায়)। সংগ্রহের তারিখ ১৯ নভেম্বর ২০১৯।  উসমানি, তাকি (২০১২)। বরেণ্যদের স্মৃতিচারণ। খান, মুহিউদ্দিন কর্তৃক অনূদিত। বাংলাবাজার, ঢাকা-১১০০: মাকতাবাতুল আশরাফ। পৃষ্ঠা ১৭৩। আইএসবিএন 9789848950241।
স্পেৎসিয়া কালচো

স্পেৎসিয়া কালচো (সাধারণত স্পেৎসিয়া নামে পরিচিত) হচ্ছে লা স্পেৎসিয়া ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯০৬ সালে প্রতিষ্ঠিত হয়েছে। স্পেৎসিয়া কালচো তাদের সকল হোম ম্যাচ লা স্পেৎসিয়ার স্তাদিও আলবের্তো পিক্কোয় খেলে থাকে; যার ধারণক্ষমতা হচ্ছে ২৩,৮৬০। বর্তমানে এই ক্লাবের ম্যানেজারের দায়িত্ব পালন করছেন ভিঞ্চেঞ্জো ইতালিয়ানো এবং সভাপতির দায়িত্ব পালন করছেন স্তেফানো চিসোলি। ইতালীয় রক্ষণভাগের খেলোয়াড় ক্লাউদিও তেরৎসি এই ক্লাবের অধিনায়কের দায়িত্ব পালন করছেন। ঘরোয়া ফুটবলে, স্পেৎসিয়া কালচো এপর্যন্ত ১৬টি শিরোপা জয়লাভ করেছে; যার মধ্যে ১টি প্রথম বিভাগীয়, ৩টি দ্বিতীয় বিভাগীয় এবং ২টি সুপারকোপ্পা দি সেরিয়ে চি শিরোপা রয়েছে। দিভিসিওনে নাৎসিওনালে (১ম স্তর) চ্যাম্পিয়ন (১): ১৯৪৪ (অলঙ্করণ) প্রিমা দিভিসিওনে (২য় স্তর) চ্যাম্পিয়ন (১): ১৯২৮–২৯ সেকোন্দা দিভিসিওনে (২য় স্তর) চ্যাম্পিয়ন (১): ১৯২৫–২৬ (গ্রুপ বি) প্রোমোৎসিওনে (২য় স্তর) চ্যাম্পিয়ন (১): ১৯১৯–২০ সেরিয়ে চি (৩য় স্তর) চ্যাম্পিয়ন (৩): ১৯৩৫–৩৬ (গ্রুপ বি), ২০০৫–০৬ (গ্রুপ এ), ২০১১–১২ (গ্রুপ বি) রানার-আপ: ২০০১–০২ (গ্রুপ এ) সেরিয়ে চি২ (৪র্থ স্তর) চ্যাম্পিয়ন (১): ১৯৯৯–২০০০ (গ্রুপ এ) রানার-আপ: ১৯৭৯–৮০ (গ্রুপ এ), ১৯৮৫–৮৬ (গ্রুপ এ), ২০০৯–১০ (গ্রুপ এ) ৪ সেরিয়ে (৪র্থ স্তর) চ্যাম্পিয়ন (১): ১৯৫৭–৫৮ রানার-আপ (১): ১৯৫৫–৫৬ (গ্রুপ ই) সেরিয়ে দি (৪র্থ স্তর) চ্যাম্পিয়ন (১): ১৯৬৫–৬৬ (গ্রুপ এ) রানার-আপ (১): ২০০৮–০৯ (গ্রুপ এ) সুপারকোপ্পা দি সেরিয়ে চি চ্যাম্পিয়ন (২): ২০০৬, ২০১২ কোপ্পা ইতালিয়া সেরিয়ে চি চ্যাম্পিয়ন (২): ২০০৪–০৫, ২০১১–১২ স্কুদেত্তো সেরিয়ে দি চ্যাম্পিয়ন (১): ১৯৫৭–৫৮ কোপ্পা ওত্তোরিনো মাত্তেই চ্যাম্পিয়ন (১): ১৯৫৭–৫৮ "স্টেডিয়াম"। ট্রান্সফারমার্কেট। সংগ্রহের তারিখ ১ নভেম্বর ২০২০।  "স্পেৎসিয়া কালচো"। ট্রান্সফারমার্কেট। সংগ্রহের তারিখ ১ নভেম্বর ২০২০।  দাপ্তরিক ওয়েবসাইট (ইতালীয়)
আবু হাদ্রিয়া মহাসড়ক

হাইওয়ে ৯৫ (আরবি: الطريق السريع ٩٥, প্রতিবর্ণীকৃত: at-Tariq as-Saree' 95), এছাড়াও আবু হাদ্রিয়া মহাসড়ক নামেও পরিচিত, সৌদি আরবের পূর্ব প্রদেশের একটি প্রধান মহাসড়ক। এই মহাসড়কটি সংযুক্ত আরব আমিরাতের সাথে যুক্ত বাথা সীমান্ত থেকে শুরু হয়েছে, এবং এটি কুয়েতি সীমান্ত পর্যন্ত বিস্তৃত, যা খুবার, দাম্মাম, কাতিফ, জুবাইল এবং খাফজি শহরের মধ্য দিয়ে ৬৪৬ কিলোমিটার (৪০১ মা) পর্যন্ত বিস্তৃত। এই মহাসড়কটি বাদশাহ ফাহাদ কজওয়েতে প্রবেশাধিকার প্রদান করে যা বাহরাইনকে সৌদি আরবের সাথে সংযুক্ত করে। মহাসড়কটি তিনটি ট্রাফিক লেন এবং একটি যুগ্ম রাস্তা নিয়ে গঠিত, এর মোট আটটি লেনের মধ্যে ছয়টি লেন ট্রাফিক বহন করে। মহাসড়কের একটি মোড় ছাড়া সবগুলোই গ্রেড পৃথক (সড়ক ৬১১ এর সবচেয়ে উত্তরের মোড় টি গ্রেড-পৃথক করা নয়) করা, এবং রাস্তার দুই দিক একটি মাঝারি ফালা দ্বারা পৃথক করা হয়েছে। মহাসড়কটি সৌদি আরবের পূর্ব উপকূলীয় সমভূমি অতিক্রম করে, এবং এইভাবে এর বেশীরভাগ রাস্তার জন্য এই মহাসড়কটি সোজা, দাম্মাম এর উত্তরের হাইওয়ে ৮৫ এর সাথে একসাথে চলেছে। এটি হাইওয়ে ৮৫ এর সাথে একযোগে আবু হাদ্রিয়া শহরের কাছে গিয়ে সমাপ্ত হয়েছে। হাইওয়ে ৮৫ পৃথিবির সবচেয়ে দীর্ঘ সোজা সড়কগুলোর মধ্যে একটি, যা ১,১১৬ কিলোমিটার (৬৯৩ মা) পর্যন্ত বিস্তৃত। মহাসড়কটি সৌদি আরবের পারস্য উপসাগরীয় উপকূলের সাথে সমান্তরালে চলেছে। মহাসড়কটি পূর্ব আরব দেশগুলোর মধ্যে ট্রাক এবং বিভিন্ন ধরনের পণ্য পরিবহনের প্রধান স্থল পথ হিসেবে কাজ করে। হাইওয়ে ৯৫ দাম্মামের বাদশাহ ফাহাদ আন্তর্জাতিক বিমানবন্দরের পূর্ব সীমান্ত হিসেবেও কাজ করে। এটি প্রাথমিকভাবে একটি ফরাসি কোম্পানি এন্ট্রেপ্রিজ জঁ লেফেবভের এবং বেশ কয়েকজন সৌদি অংশীদারের যৌথ উদ্যোগে নির্মিত হয়েছিল, যারা শত শত প্রবাসী পুরুষকে এই কাজ করার জন্য আবেদন করেছিল। এই প্রবাসীদের বেশীরভাগেরই সৌদি আরবে থাকার সময় মরুভূমির শিবিরে একক জীবন যাপনের একমাত্র অধিকার ছিল। উক্ত মহাসড়কটি ১৯৮০ সালের ২৬ নভেম্বর নির্মান করা হয়েছিল। সম্প্রতি সৌদি পরিবহন মন্ত্রণালয় এক বিবৃতিতে জানিয়েছে যে, সৌদি আরব ২০১৭ সালে ১.০৭ বিলিয়ন মার্কিন ডলার মূল্যের পরিবহন প্রকল্প সম্পন্ন করেছে, যার মধ্যে রয়েছে ৬১ কিলোমিটার (৩৮ মা) সড়ক প্রকল্প যা রিয়াদ/দাম্মাম মহাসড়ককে আবু হাদ্রিয়া/দাম্মাম মহাসড়কের সাথে এবং দাম্মাম/জুবাইল সড়কের সাথে সংযুক্ত করে। "Road Safety"। MOT (ইংরেজি ভাষায়)। সংগ্রহের তারিখ ২০২০-০৭-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Abu Hadriyah Highway, Saudi Arabia Tourist Information"। www.touristlink.com (ইংরেজি ভাষায়)। সংগ্রহের তারিখ ২০২০-১১-০১। [স্থায়ীভাবে অকার্যকর সংযোগ] "সৌদি আরবের পরিবহন মন্ত্রনালয়ের বিবৃতি"।
খনিয়াধানা রাজ্য

খনিয়াধানা রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বুন্দেলা রাজপুতদের জুদেব রাজবংশের দ্বারা শাসিত হতো। রাজ্যটি রাজধানী ছিল খনিয়াধানা শহরে এবং এটি ছিল মধ্য ভারত এজেন্সির অন্তর্গত বুন্দেলখণ্ড এজেন্সির একটি রাজ্য। খনিয়াধানা রাজ্য প্রতিষ্ঠিত ছিল একাধিক ছোট ছোট ছিটমহলের মধ্যে‌, যার পূর্বদিকে ছিল ব্রিটিশ ভারতের ঝাঁসি জেলা এবং অন্যান্য সকল দিক পরিবৃত ছিল গোয়ালিয়র রাজ্যের নরওয়ার জেলা দ্বারা। খনিয়াধানা ইংরেজিতে ছিল গোয়ালিয়র রেসিডেন্সির অংশ। এটি ওড়ছা রাজ্যের পশ্চিম দিকে অবস্থিত ছিল। ৫৫ টি গ্রাম সংবলিত এই রাজ্যটি ১০১ বর্গমাইল ক্ষেত্রফল জুড়ে বিস্তৃত ছিল এবং ১৯৪১ খ্রিস্টাব্দের জনগণনা অনুসারে ব্রিটিশ শাসিত ভারতে এটির মোট জনসংখ্যা ছিলো ২০,১২৪ জন৷ ১৭২৪ খ্রিস্টাব্দে ওড়ছা রাজ্যের রাজা উদত সিং তার পুত্র অমর সিংকে খনিয়াধানা এবং আরো বেশকিছু গ্রাম নির্দিষ্ট করেন। মারাঠারা বুন্দেলখন্ড অঞ্চলে নিজেদের সর্বশ্রেষ্ঠত্ব কায়েম করতে সফল হলে মারাঠা পেশোয়া ১৭৫১ খ্রিস্টাব্দে অমর সিংকে একটি সামন্ত সনদ প্রেরণ করেন এবং তাকে মারাঠা অধীনস্থ জায়গীরদার হিসেবে উল্লেখ করেন। এরপর থেকে ঝাঁসিতে নিযুক্ত মারাঠাদের পেশোয়া এবং ওড়ছা মহারাজের মধ্যে খনিয়াধানা‌ নিয়ে বিতর্ক শুরু হয়। শেষমেষ ঝাঁসির মারাঠারা খনিয়াধানাতে নিজেদের আধিপত্য বিস্তার করতে সক্ষম হন। ১৮৫৪ খ্রিস্টাব্দে ঝাঁসি রাজ্য বিলুপ্ত হলে খনিয়াধানার জায়গীরদার সম্পূর্ণ স্বাধীনতার দাবি জানায়। ১৮৬২ খ্রিস্টাব্দে খনিয়াধানাকে ব্রিটিশ সাম্রাজ্যের সরাসরি ঝাঁসি দরবার বা পেশোয়ার নির্ভরশীলতা থেকে সরিয়ে স্বাধীন ঘোষণা করা হলে এই সমস্যা নিষ্পত্তি ঘটে। ১৯২০ খ্রিস্টাব্দে বৃটেনের রাজা পঞ্চম জর্জের ফরমান অনুসারে গঠিত নরেন্দ্রমন্ডল বা চেম্বার অব প্রিন্সেসের সদস্যদের মধ্যে ছিলেন এই রাজ্যের শাসকও। ১৯৪৮ খ্রিস্টাব্দে খনিয়াধানা রাজ্যটির রাজা ভারতীয় অধিরাজ্যে যোগদান করলে এটিকে পূর্ব-পশ্চিমে দুটি খণ্ডে বিভক্ত করা হয়। ২৭ টি গ্রাম নিয়ে গঠিত পশ্চিম দিকের অংশ মধ্যভারত রাজ্যের শিবপুরী জেলা‌ এবং পূর্ব দিকের ২৮ টি গ্রাম বিন্ধ্যপ্রদেশ-এর অন্তর্ভুক্ত করা হয়। উভয় প্রদেশই বর্তমানে মধ্যপ্রদেশ রাজ্যের অংশ। খনিয়াধানা রাজ্যের শাসকরা ছিলেন বুন্দেলা রাজপুত। ১৯১১ খ্রিস্টাব্দের পূর্বে এই রাজ্যের শাসকগণ রাও বা জায়গীরদার নামে পরিচিত হলেও এর পর থেকে তারা রাজা উপাধি পান। এই রাজ্যটি একটি অ-তোপ সেলামী রাজ্য ছিল। ১৭২৪–১৭.. অমর সিং ১৭৬০–১৮৬৯ অজ্ঞাত উত্তরসূরী ১৮৬৯–১৯০৯ চিত্র সিং ১৯০৯–১৯৩৮ খলক সিং ১৯৩৮–১৯৪৮ দেবেন্দ্রপ্রতাপ সিং ১৯৪৮~বর্তমান ভানুপ্রতাপ সিং Bundela Rajas of Bundelkhand (Panna) David P. Henige, Princely states of India: a guide to chronology and rulers, Orchid Press, 2004 pp:104-5 চিসাম, হিউ, সম্পাদক (১৯১১)। "Gwalior Residency"। ব্রিটিশ বিশ্বকোষ। 12 (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 748। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বাইজেন প্রদেশ

বাইজেন প্রদেশ (備前国, বাইজেন-নো কুনি) ছিল জাপানের একটি প্রদেশ যা বর্তমানে ওকামা জেলার দক্ষিণ-পূর্ব অংশে হোনশো-এর অন্তর্দেশীয় সাগরের তীরে অবস্থিত। বিচু এবং বিঙ্গো প্রদেশের সঙ্গে এই প্রদেশকে কখনো কখনো বিশূ(備州) বলা হত। বাইজেন মিমাসাকা, হরিমা এবং বিতো প্রদেশের সাথে সীমাস্থ। বাইজেনের মূল কেন্দ্র ছিল বর্তমান ওকামা শহরে। প্রথম থেকেই বাইজেন তলোয়ার তৈরির জন্য জাপানের অন্যতম প্রধান কেন্দ্র ছিল। ওয়াদৌ যুগের(৭১৩) ষষ্ঠ বছরের তৃতীয় মাসে বাইজেন-নো কুনির জমি প্রশাসনিকভাবে মিমাসাকা প্রদেশ(美作国) থেকে পৃথক করা হয়। একই বছর, সম্রাজ্ঞী জেনমেই এর দাইজো-কান নারা যুগের প্রাদেশিক মানচিত্রে অন্যান্য ক্যাডাস্ট্রাল পরিবর্তনগুলো সংগঠিত করতে থাকেন। ওয়াদৌ ৬-এ, তানবা প্রদেশ(丹波国) ট্যাঙ্গো প্রদেশ(丹後国) থেকে পৃথক করা হয়; এবং হিউগা প্রদেশ(日向国) ঔসুমি প্রদেশ(大隈国) থেকে বিভক্ত ছিল। ওয়াদৌ ৫(৭১২) এ মুতসু প্রদেশ(陸奥国) দিওয়া প্রদেশ(出羽) থেকে বিচ্ছিন্ন করা হয়েছিল। মুরোমাচি যুগে, বাইজেন মিমাসাকার আকামাতসু গোত্র দ্বারা শাসিত ছিল, কিন্তু সেঙ্গোকু আমলে উরাকামি গোত্র প্রভাবশালী হয়ে ওঠে এবং ওকামা শহরে বসতি স্থাপন করে। পরে তাদেরকে উকিতা গোত্র দমন করে ফেলে, এবং উকিতা হিদি তার ছেলের জন্য নিযুক্ত শাসকদের একজন ছিলেন। কোবায়কাওয়া হিদেয়াকি, টোকুগাওয়া ইয়েয়াসুকে সিকিগাহার যুদ্ধে উকিটা এবং অন্যদের উপরে জয়ী করতে সাহায্য করার পর, তাকে বাইজেন এবং মিমাসাকায় উকিতার রাজ্য দেওয়া হয়েছিল। আধুনিক জেলা ব্যবস্থায় অন্তর্ভুক্ত হওয়ার আগে বাইজেন প্রদেশ এডো যুগে বিভিন্ন গোত্রের শাসনের মধ্য দিয়ে অতিক্রম করেছিল। কিবিৎসুহিকো জিনজা বাইজেনের প্রধান শিন্ত মন্দির(ইচিনোমিয়া) ছিল। ১. ওকামা জেলা ২. আকাসাকা জেলা (赤坂郡) - ১৯০০ সালের ১লা এপ্রিল তারিখে ইওয়ানাশি জেলার সাথে মিশে আকাইওয়া জেলা (磐郡) হয়ে ওঠে ৩. ইওয়ানাশি জেলা (磐梨郡) - আকাসাকা জেলার সাথে মিশে ১৯০০ সালের ১লা এপ্রিল আকাইওয়া জেলা হয়ে ওঠে ৪. জৌদৌ জেলা (上道郡) - লীন হয়ে গিয়েছে ৫. কোজিমা জেলা (児島郡) - লীন হয়ে গিয়েছে ৬. মিনো জেলা (御野郡) - ১৯০০ সালের ১লা এপ্রিল মিৎসু জেলা(御津郡) হওয়ার জন্য সুদাগকা জেলার সাথে একত্রিত হয়েছিল ৭. ওকু জেলা (邑久郡) ৮. সুদাকা জেলা (津郡) - ১৯০০ সালের ১লা এপ্রিল মিৎসু জেলা হওয়ার জন্য মিনো জেলার সাথে মিশে যায় ৯. ওয়াকে জেলা (気郡) - ফুকুকাওয়া গ্রাম ১৯৬৩ সালের ১লা সেপ্টেম্বর হিয়োগো জেলার আকো অংশ হয়ে ওঠে Fr?d?ric, Louis; Louis-Frédéric (২০০২)। Japan Encyclopedia (ইংরেজি ভাষায়)। Harvard University Press। আইএসবিএন 978-0-674-01753-5।  Rin-siyo, Siyun-zai (১৮৩৪)। Nipon o daï itsi ran; ou, Annales des empereurs du Japon (ফরাসি ভাষায়)। Oriental Translation Fund।  "ইচিনোমিয়া এর তালিকা" (পিডিএফ)। ১৭ মে ২০১৩ তারিখে মূল (পিডিএফ) থেকে আর্কাইভ করা।
রঘুগড় রাজ্য

রঘুগড় রাজ্য (যা রাঘোগড় বা খিচিওয়াড়া নামেও পরিচিত) ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির গোয়ালিয়র রেসিডেন্সিতে অবস্থিত রাজ্যগুলির মধ্যে একটি ছিলো। এটি ছিলো ১০৯ বর্গ কিলোমিটার ক্ষেত্রফলবিশিষ্ট ঠাকুর শাসিত একটি রাজ্য, ১৯০১ খ্রিস্টাব্দের জনগণনা অনুসারে এই‌ রাজ্যের জনসংখ্যা ছিল ১৯,৪৪৬ জন। রাজ্যটির পশ্চিম সীমান্ত বরাবর ছিল পার্বতী নদী। পূর্বতন রাজধানী রঘুগড় বর্তমানে মধ্যপ্রদেশ রাজ্যের গুনা জেলায় অবস্থিত। চৌহান খিচি রাজগোষ্ঠীর এক রাজপুত লাল সিং খিচি ১৬৭৩ খ্রিস্টাব্দে রঘুগড় রাজ্যের প্রতিষ্ঠা করেন৷ দিল্লির প্রতিষ্ঠাতা পৃথ্বীরাজ চৌহান বংশগত ভাবে ঐ একই বংশের অপর শাখার উত্তরসূরী ছিলেন৷ প্রতিষ্ঠা বর্ষে রাজা লাল সিং এখানে রাঘোগড় বা রঘুগড় নামে একটি দুর্গ নির্মাণ করেন এবং ১৬৭৭ খ্রিস্টাব্দতে তিনি দুর্গটির নামানুসারে রাজ্যটির নাম দেন রঘুগড়৷ প্রায় একশ বছর ধরে রাজ্যটি উন্নতির শিখরে পৌঁছাতে বদ্ধ পরিকর হলেও ১৭৪০ খ্রিস্টাব্দের মধ্যে মারাঠারা মহাদজী সিন্ধিয়ার তৎপরতায় এই রাজ্য আক্রমণ করলে রাজ্যটির খ্যাতি ধীরে ধীরে কমতে শুরু করে৷ ১৮১৮ খ্রিস্টাব্দে এটি একটি বিতর্কিত অঞ্চলে পরিণত হয়৷ পরে ব্রিটিশ সরকারের সাহায্যে সমস্যার নিষ্পত্তি হয় ও এটি ব্রিটিশ করদ রাজ্যে পরিণত হয়৷ রঘুগড় রাজ্যের শাসকগণ চৌহান খিচি রাজগোষ্ঠীর রাজপুত ছিলেন, তারা রাজা উপাধিতে ভূষিত হতেন৷ ১৬৭৩ - ১৬৯৭ হিন্দুপত রাজা লাল সিংজী - রাজ্যটির প্রতিষ্ঠাতা গুগোর কেল্লা - গুগর ছিলো বারনের হদা রাজাদের আক্রমণের মোক্ষম স্থান, ফলে খিচি শাসক এখানে একটি দুর্গ নির্মাণ করেন৷ তার অন্যান্য ভাইদের মধ্যে একজন পান ভামওয়াড়, আজব সিং পান গুনা এবং অপরজন পান মকসূদনগড় রাজ্য৷ ১৬৯৭ - ১৭২৬ ধীরাজ সিং ১৭২৬ - ১৭২৯ গজ সিং ১৭৩০ - ১৭৪৪ রাজা প্রথম বিক্রমাদিত্য ১৭৪৪ - ১৭৭০ রাজা প্রথম বলভদ্র সিং ১৭৭০ - ১৭৯৭ রাজা বলবন্ত সিং ১৭৯৭ - ১৮১৮ হিন্দুপত রাজা জয় সিং ১৮১৮ - ১৮৫৬ রাজা অজিত সিং ১৮৫৬ - ১৯০০ রাজা জয়মণ্ডল সিং ১৯০০ - ১৯০২ রাজা দ্বিতীয় বিক্রমজিৎ সিং ১৯০২ - ১৯৪৫ রাজা বাহাদুর সিং ১৯৪৫ - ১৯৬৭ রাজা দ্বিতীয় বলভদ্র সিং চিসাম, হিউ, সম্পাদক (১৯১১)। "Gwalior Residency"। ব্রিটিশ বিশ্বকোষ। 12 (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Imperial Gazetteer of India, v. 21, p. 34. Raghogarh (Thikana)[স্থায়ীভাবে অকার্যকর সংযোগ]
অক্সিন

নেটিভ অক্সিনস অক্সিন উদ্ভিদদেহের প্রধান বৃদ্ধি নিয়ন্ত্রক হরমোন । এই হরমোন হেটরো-অক্সিন নামেও পরিচিত । এর রাসায়নিক নাম ইন্ডোল অ্যাসিটিক অ্যাসিড বা আইএএ ।অক্সিনের রাসায়নিক সংকেতটি হলো ( C 10 H 9 O 2 N {\displaystyle {\ce {C10H9O2N}}} )। অক্সিন ভাজক কলার কোশ থেকে উৎপন্ন হয়ে ফ্লোয়েম কলা দিয়ে নিম্নে অভিমুখে পরিবাহিত হয়। অক্সিনের ক্রিয়া অন্ধকারই ভালো হয় ।অক্সিন ট্রিপটোফ্যান নামক অ্যামাইনো অ্যাসিড থেকে সংশ্লেষিত হয়। অক্সিন নির্দিষ্ট একটি হরমোন নয়। বর্ধনশীল ভূমিকা পালন করা সকল হরমোন কেই বর্তমানে অক্সিন হরমোন এর প্রাধান্য দেওয়া হচ্ছে। উদ্ভিদের কান্ড ও মূলের অগ্রভাগে,ভ্রমণমুকুলাবরণী,বর্ধনশীল পাতার কোষে সংশ্লেষিত নাইট্রোজেনঘটিত যে জৈব অম্ল উদ্ভিদের বৃদ্ধি তরান্বিত করে,তাকে অক্সিন হরমোন বলে। অক্সিন উদ্ভিদের অগ্রস্থ ভাজক কলায়, বিশেষ করে কাণ্ডের অগ্রভাগ, ভ্রূণমুকুলাবরণী বা কোলিওপটাইল, ভ্রূণ ও কচিপাতা বা বর্ধনশীল পাতার কোষে উৎপন্ন হয় । অক্সিন প্রধানত উদ্ভদের বৃদ্ধি নিয়ন্ত্রণ করে । এছাড়া অক্সিনের প্রভাবে : (i) উদ্ভিদ কোষ বিভাজিত হয় । (ii) কোষ আয়তনে প্রসারিত হয় । (iii) ক্যাম্বিয়ামের সক্রিয়তা বৃদ্ধি পায় । (iv) কাক্ষিক মুকুলের বৃদ্ধি ত্বরান্বিত হয়, ফলে উদ্ভিদের সামগ্রিক বৃদ্ধি ঘটে । অক্সিন উদ্ভিদের ফটোট্রফিক ও জিওট্রফিক চলন নিয়ন্ত্রণে বিশেষ ভূমিকা গ্রহণ করে । অক্সিন আলোর উৎসের বিপরীত দিকে বেশি মাত্রায় সঞ্চিত হয়ে ওই অঞ্চলের কোষগুলির দ্রুত বিভাজন ঘটায়, ফলে উদ্ভিদের কাণ্ড আলোর উৎসের দিকে বেঁকে যায় । উদ্ভিদের মূল স্বল্প অক্সিনে বেশি অনুভূতিশীল হওয়ায় আলোর উৎসের দিকের কোষগুলি দ্রুত বিভাজিত হয়, ফলে মূল আলোর উৎসের বিপরীত দিকে বৃদ্ধি পায় । অক্সিন উদ্ভিদের অপরিণত অঙ্গের (পাতা, মুকুল, ফুল, ফল ইত্যাদি) অকাল পতন রোধ করে । লঘু ঘনত্বের অক্সিন উদ্ভিদের বিভিন্ন অঙ্গের, যেমন মূল, কাণ্ড, পাতা, ফুল, ফল ইত্যাদির পরিস্ফুটন ঘটায় । এইভাবে অক্সিন উদ্ভিদের ফল ও বীজ গঠনেও সাহায্য করে । অক্সিনের প্রভাবে নিষেক ছাড়াই ডিম্বাশয়টি ফলে পরিণত হয়, ফলে বীজহীন ফল সৃষ্টি হয় । অক্সিনের প্রভাবে নিষেক ছাড়াই বীজ বিহীন ফল সৃষ্টি হওয়ায় এই পদ্ধতিকে পার্থেনোকার্পি বলে । উদ্ভিদের লিঙ্গ নির্ধারণে অক্সিন গুরুত্বপূর্ণ ভূমিকা নিয়ে থাকে । প্রাকৃতিক অক্সিন তিন রকমের হয় , যথা [১] অক্সিন(এ)রাসায়নিক সংকেতটি হলো C 18 H 32 O 5 {\displaystyle {\ce {C18H32O5}}} . [২]অক্সিন(বি)রাসায়নিক সংকেতটি হলো C 18 H 30 O 4 {\displaystyle {\ce {C18H30O4}}} . [৩] হেটারোঅক্সিন রাসায়নিক সংকেতটি হলো C 10 H 9 O 2 N {\displaystyle {\ce {C10H9O2N}}} . কৃষিকার্যে অক্সিন হরমোনের ব্যবহারিক প্রয়োগ হল : [১] বীজহীন ফল উৎপাদন:- বীজহীন ফল (টমেটো, বেগুন, লঙ্কা, লাউ, কুমড়ো, পেঁপে, তরমুজ আঙ্গুর প্রভৃতি) উৎপাদনের জন্য অক্সিন প্রয়োগ করা হয় । [২] কলম তৈরি:- শাখা কলমের সাহায্যে বংশ বিস্তারের জন্য নানান ফুল ও ফলের গাছে অক্সিন প্রয়োগ করে দ্রুত সৃষ্টি করা হয় । [৩] আগাছা দমন:- চাষের খেতে আগাছা দমনের জন্য কৃত্রিম অক্সিন [২,৪-ডি] ব্যবহার করা হয় । অক্সিন ২,৪-ডি [৪] অকাল পতন রোধ:- পাতা, ফুল ও ফলের মোচন অর্থাৎ ঝরে পড়া রোধ করার জন্য কৃত্রিম অক্সিন প্রয়োগ করা হয় । [৫] ক্ষত নিরাময়:- উদ্ভিদ-অঙ্গ (প্রধানত ডালপালা ) ছাঁটার পর ওই অঞ্চলের ক্ষতস্থান পূরণের জন্য কৃত্রিম অক্সিন প্রয়োগ করা হয় ।  উদ্ধৃতি টেমপ্লেট ইংরেজি প্যারামিটার ব্যবহার করেছে (link) Friml J (ফেব্রুয়ারি ২০০৩)। "Auxin transport — shaping the plant"। Current Opinion in Plant Biology। 6 (1): 7–12। ডিওআই:10.1016/S1369526602000031। পিএমআইডি 12495745।
ছাইকোলা ইউনিয়ন

ছাইকোলা ইউনিয়ন বাংলাদেশের রাজশাহী বিভাগের পাবনা জেলার চাটমোহর উপজেলার অন্তর্গত একটি ইউনিয়ন। মোঃ নুরুজ্জামান (২০২২-বর্তমান) "ছাইকোলা ইউনিয়ন"। বাংলাদেশ জাতীয় তথ্য বাতায়ন। সংগ্রহের তারিখ ১ নভেম্বর ২০২০।  "চাটমোহর উপজেলা"। বাংলাপিডিয়া। ২২ অক্টোবর ২০১৪। সংগ্রহের তারিখ ২ নভেম্বর ২০২০।
অবজেক্ট পয়েন্ট

অবজেক্ট পয়েন্ট হল একটি পদ্ধতির ব্যবহার, COCOMO II এর মত কিছু সফটওয়্যার উন্নয়ন প্রচেষ্টার প্রাক্কলন মডেলে ব্যবহার করা হয়। অবজেক্ট পয়েন্ট হচ্ছে কতটুকু কাজ করতে হবে তার আনুমানিক হিসাব বের করার একটি উপায়, অনুরূপ সোর্স লাইন অফ কোড (SLOC) বা ফাংশন পয়েন্ট। এটা অবজেক্ট ওরিয়েন্টেড প্রোগ্রামিং এর অবজেক্ট এর সাথে সম্পর্কিত নাও হতে পারে, অবজেক্ট বলতে এখানে পাতা, রিপোর্ট এবং ভাষার মডিউলগুলোকে বুঝানো হয়েছে। অপরিবর্তিত অবজেক্টগুলোর সংখ্যা এবং প্রত্যেকটির জটিলতা অনুমান করা হয় এবং তারপর মোট অবজেক্ট পয়েন্ট গণনা করা হয় এবং এভাবে কতটা কাজ করতে হবে তা অনুমান করা হয়। COCOMO (গঠনমূলক খরচ মডেল) তুলনা উন্নয়নের প্রাক্কলন সফটওয়্যার ফাংশন বিন্দু সফটওয়্যার উন্নয়ন প্রচেষ্টার প্রাক্কলন সফটওয়্যার নির্ধারন সোর্স লাইনের কোড ব্যবহারের ক্ষেত্রে পয়েন্ট "Software Measurement, Cost Estimation, SLIM, COCOMO"। ৫ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০১৬।  "The Comparison of the Software Cost Estimating Methods"। ২৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০১৬।  "Software Measurement Page, COCOMO II, object points"। ৮ নভেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০১৬।
নরসিংহগড় রাজ্য

নরসিংহগড় রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাল এজেন্সিতে অবস্থিত রাজ্যগুলির মধ্যে একটি ছিলো। এই রাজ্যটি মূলত ছিলো রাজগড় রাজ্যের মধ্যে একটি দ্বীপের মতো, ফলে এটি চতুর্দিকে রাজগড় রাজ্য দ্বারা বেষ্টিত ছিলো৷ রাজ্যটি ১,৯২০ বর্গকিলোমিটার (৭৪০ মা২) ক্ষেত্রফল জুড়ে বিস্তৃত ছিল এবং ১৯০১ খ্রিস্টাব্দের জনগণনা অনুসারে এটি জনসংখ্যা ছিল ৯২,০৯৩ জন এবং বার্ষিক রাজস্বের পরিমাণ ছিল ৫,০০,০০০ ভারতীয় মুদ্রা। রাজ্যটির প্রশাসনিক দপ্তর ও রাজধানী ছিল নরসিংহগড় শহরে যা বর্তমানে রাজগড় জেলায় অবস্থিত। ১৬৮১ খ্রিস্টাব্দে একজন হিন্দু ক্ষত্রিয় পারমার রাজগোষ্ঠীর রাজপুত রাজা এই রাজ্যের প্রতিষ্ঠা করেছিলেন। তারা নিজেদের ঊমত তথা রাজা ভোজের বংশধর বলে উল্লেখ করতেন। এই রাজ্যটি পূর্বে রাজগড় রাজ্যেরই অংশ ছিল, উভয় রাজ্যের শাসকগণ ছিলেন একই রাজপুত বংশের উত্তরসূরী। মনে করা হয় রাজগড় রাজ্যেরই কোন বংশধর এই রাজ্যেরও প্রতিষ্ঠা করেন। রাজ্যটি ইন্দোর রাজ্যের হোল্কার রাজাদের একটি সামন্ত জায়গীর ছিল। কিন্তু ১৮৭২ খ্রিস্টাব্দে ব্রিটিশরা এটিকে একটি পৃথক দেশীয় রাজ্য হিসেবে ঘোষণা করেন। ১৯৪৭ খ্রিস্টাব্দে ভারতের স্বাধীনতা লাভের পর এই নরসিংহগড় রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৪৮ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়। নরসিংহগড় দেশীয় রাজ্যের শাসকগণ রাজা উপাধিতে ভূষিত হতেন, এছাড়াও এটি ছিল একটি ১১ তোপ সেলামী সম্মানপ্রাপ্ত রাজ্য। ১৮৭২ - মার্চ ১৮৭৩ হনবন্ত সিং ১৮৭৩ - এপ্রিল ১৮৯০ প্রতাপ সিং ২৮ জুন ১৮৯০ - ১৮৯৬ মহাতাব সিং ১৮৯৬ - ২২ এপ্রিল ১৯২৪ অর্জুন সিং (৩ জুন ১৯১৬ থেকে স্যার অর্জুন সিং) ২৩ এপ্রিল ১৯২৪ – ১৫ আগস্ট ১৯৪৭ বিক্রম সিং (১ জানুয়ারি ১৯৪১ থেকে, স্যার বিক্রম সিং) Imperial Gazetteer of India 1911 চিসাম, হিউ, সম্পাদক (১৯১১)। "Narsinghgarh"। ব্রিটিশ বিশ্বকোষ। 19 (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 242। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://dsal.uchicago.edu/reference/gazetteer/pager.html?objectid=DS405.1.I34_V08_131.gif Narsinghgarh State। Imperial Gazetteer of India। 18। ১৯১১। পৃষ্ঠা 383।  "Narsinghgarh"। ৭ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৩।  Princely States of India Rajput Provinces of India - Narsinghgarh
রাজগড় রাজ্য

রাজগড় রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাল এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী রাজগড় শহরটি বর্তমানে মধ্যপ্রদেশ রাজ্যে রাজগড় জেলায় অবস্থিত। রাজগড় রাজ্যটি ২,৪৯২ বর্গ কিলোমিটার (৯৪০ বর্গ মাইল) ক্ষেত্রফল জুড়ে বিস্তৃত ছিলো এবং ১৯০১ খ্রিস্টাব্দের জনগণনা অনুসারে এটির জনসংখ্যা ছিলো ৮৮,৩৭৬ জন৷ ১৯১১ খ্রিস্টাব্দের রেকর্ড অনুসারে রাজ্যটির রাজস্বের পরিমাণ ছিলো ৩৩,০০০ ভারতীয় মুদ্রা, যার মধ্যে ৩,৬৪০ যেত গোয়ালিয়রের সিন্ধিয়ার নিকট৷ ১৯০১ খ্রিস্টাব্দে এটির রাজস্বের পরিমাণ ছিলো সর্বাধিক, প্রায় ৪৫০,০০০ ভারতীয় মুদ্রা এবং ঐ এককে রাজ নির্বাহীবাবদ প্রাপ্তি ছিলো ১৪০,০০০৷ মূল উৎপাদিত খাদ্যের মধ্যে পণ্য ছিলো দানাশস্য ও পেঁয়াজ৷ রাজগড় নরসিংহগড় অঞ্চলে পূর্বে ঊমাতওয়াড়া নামে একটি রাজ্য ছিলো এবং এই রাজ্যটির শাসক ১৪৪৮ খ্রিস্টাব্দে রাউত উপাধি গ্রহণ করেন, যা বংশ পরম্পরায় অবর্তিত হতে থাকে৷[তথ্যসূত্র প্রয়োজন] ১৬৮১ খ্রিস্টাব্দে ঊমাতওয়াড়া রাজ্য রাউত ছত্তর সিঙের সময়ে রাজগড় ও নরসিংহগড় নামে দুই রাজ্যে বিভক্ত হয়ে যায় তার দুই পুত্রের মধ্যে৷ রাউত মোহন সিং পান নরসিংহগড় রাজ্য এবং রাউত পরাশ্রমজী পান রাজগড় রাজ্য৷ রাউতের কন্যা মৃণালিনী দেবী হিমালয়ে পলায়ন করেন এবং তার নতুন রাজ-আসনের নামকরণ করেন রাজগড়, বর্তমানে এটি হিমাচল প্রদেশে অবস্থিত৷ [তথ্যসূত্র প্রয়োজন] ১৯৪৭ খ্রিস্টাব্দে ভারতের স্বাধীনতা লাভের পর এই রাজগড় রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৪৮ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়। ১৮৭২ খ্রিস্টাব্দ অবধি রাজগড় দেশীয় রাজ্যের শাসক রাউত উপাধিতে ভূষিত হতেন৷ পরে একজন রাউত ইসলাম ধর্ম গ্রহণ করলে তিনি নবাব আখ্যা পান৷ ১৮৮০ থেকে রাউত উপাধি পুনরায় ফেরত আসে ও ১৮৮৬ খ্রিস্টাব্দ থেকে শাসকগণ রাজা উপাধি পান৷[তথ্যসূত্র প্রয়োজন] ১৬৩৮ – ১৪ এপ্রিল ১৭১৪ মোহন সিং ১৭১৪ – ১৭৪০ অমর সিং ১৭৪০ – ১৭৪৭ নরপত সিং ১৭৪৭ – ১৭৭৫ জগৎ সিং ১৭৭৫ – ১৭৯০ হামির সিং ১৭৯০ – ১৮০৩ প্রতাপ সিং ১৮০৩ – ১৮১৫ পৃথ্বী সিং ১৮১৫ – ১৮৩১ নেওয়াল সিং ১৮৩১ – ১৮৭২ মোতি সিং ১৮৪২ – নভেম্বর ১৮৪৭ ঠাকুর খোক সিং – প্রশাসক ১৮৭২ – অক্টোবর ১৮৮০ মহম্মদ আবদাল-ওয়াসি খান (মোতি সিং ইসলাম ধর্ম গ্রহণ করেন) ১৮৮০ – ১৮৮২ বখতাওয়ার সিং ৬ জুলাই ১৮৮২ – ১ জানুয়ারি ১৮৮৬ বলভদ্র সিং ১ জানুয়ারি ১৮৮৬ – জানুয়ারি ১৯০২ বলভদ্র সিং ২০ জানুয়ারি ১৯০২ – ৯ জানুয়ারি ১৯১৬ বাণী সিং (১ জানুয়ারি ১৯০৮ থেকে স্যার বাণী সিং) ২০ আগস্ট ১৯০৮ – ২১ নভেম্বর ১৯৪০ রাম সিং (হিমাচলি অংশ) ১৭ জানুয়ারি ১৯১৬ – ২৬ অক্টোবর ১৯৩৬ বীরেন্দ্র সিং (১ জানুয়ারি ১৯১৮ থেকে স্যার বীরেন্দ্র সিং) ১৮ ডিসেম্বর ১৯৩৬ – ১৫ আগস্ট ১৯৪৭ বিক্রমাদিত্য সিং ২১ নভেম্বর ১৯৪০ – ১৫ আগস্ট ১৯৪৭ রামচরণ সিং (হিমাচলি অংশ)[তথ্যসূত্র প্রয়োজন] Imperial Gazetteer of India। 19। Clarendon Press। ১৯০৮। পৃষ্ঠা 241।  David P. Henige (২০০৪)। Princely states of India: a guide to chronology and rulers। Orchid Press। পৃষ্ঠা 22। আইএসবিএন 978-974-524-049-0।  চিসাম, হিউ, সম্পাদক (১৯১১)। "Rajgarh"। ব্রিটিশ বিশ্বকোষ। 22 (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 865। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://dsal.uchicago.edu/reference/gazetteer/pager.html?objectid=DS405.1.I34_V08_131.gif "Rajgarh Princely State (11 gun salute)"। ১৮ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০২০।